CELEX: 62010TN0334
Language: lt
Date: 2010-08-10 00:00:00
Title: Byla T-334/10: 2010 m. rugpjūčio 10 d. pareikštas ieškinys byloje Leifheit prieš VRDT — Vermop Salmon (Twist System)

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/45
            
         
      2010 m. rugpjūčio 10 d. pareikštas ieškinys byloje Leifheit prieš VRDT — Vermop Salmon (Twist System)
      
      (Byla T-334/10)
      ()
      (2010/C 288/87)
      Kalba, kuria surašytas ieškinys: vokiečių
      
         Šalys
      
      
         Ieškovė: Leifheit AG (Nasau, Vokietija), atstovaujama advokatų G. Hasselblatt ir V. Töbelmann
      
         Atsakovė: Vidaus rinkos derinimo tarnyba (prekių ženklams ir pramoniniam dizainui)
      
         Kita procedūros Apeliacinėje taryboje šalis: Vermop Salmon GmbH (Gilchingas, Vokietija)
      
         Ieškovės reikalavimai
      
      
                  —
               
               
                  Panaikinti 2010 m. gegužės 12 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą susijusiose bylose R 924/2009-1 ir R 1013/2009-1.
               
            
                  —
               
               
                  Priteisti iš Vidaus rinkos derinimo tarnybos jos pačios ir ieškovės patirtas bylinėjimosi išlaidas.
               
            
                  —
               
               
                  
                     Vermop Salmon įstojus į bylą, nurodyti jai padengti jos pačios patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      
         Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „Twist System“ 7, 8 ir 21 klasių prekėms.
      
         Bendrijos prekių ženklo savininkė: ieškovė.
      
         Šalis, prašanti pripažinti Bendrijos prekių ženklo registraciją negaliojančia: Vermop Salmon GmbH.
      
      
         Prekių ženklai, kuriais remiasi šalis, prašanti pripažinti registraciją negaliojančia: žodinis prekių ženklas TWIX 21 klasės prekėms ir žodinis prekių ženklas TWIXTER 9, 12, 21, 22 ir 25 klasių prekėms.
      
         Anuliavimo skyriaus sprendimas: iš dalies patenkinti prašymą pripažinti registraciją negaliojančia.
      
         Apeliacinės tarybos sprendimas: patenkinti Vermop Salmon apeliaciją, kuria prašoma neregistruoti ieškovės prekių ženklo nurodytoms prekėms, ir atmesti ieškovės apeliaciją.
      
         Ieškinio pagrindai: Reglamento (EB) Nr. 207/2009 (1) 63 straipsnio 1 dalies pažeidimas, nes VRDT pirmoji apeliacinė taryba nepatikrino, ar dokumentai, kuriuos Vermop Salmon pateikė norėdama įrodyti ankstesnių Bendrijos prekių ženklų naudojimą iš tikrųjų, yra pakankami, Reglamento (EB) Nr. 207/2009 57 straipsnio 2 dalies pirmo ir antro sakinių, skaitomų kartu su Reglamento (EB) Nr. 207/2009 42 straipsnio 2 dalimi, pažeidimas, nes Vermop Salmon pateikti dokumentai, susiję su naudojimu, nepatvirtina, kad ankstesni prekių ženklai buvo iš tikrųjų naudojami, Reglamento (EB) Nr. 207/2009 8 straipsnio 1 dalies b punkto pažeidimas, nes prekių ženklai, dėl kurių kilo ginčas, yra nepanašūs.
      
         (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).